Chikh var hjælpsom og meget nem at få fat på både inden og under selve rejsen. Han var fleksibel i forhold til vores ankomsttid, selvom vi blev forsinkede, og var god til at kontakte os for at høre hvad vi havde brug for under vores ophold. Lejligheden er som man ser den på billederne, men er dog en smule lille til 6 personer så det var godt med et ekstra badeværelse. Hvis man som os ikke planlægger at bruge meget tid i lejligheden som en større gruppe er den dog fin! Dog mangler der lidt i forhold til antallet af bestik og service i køkkenet samt sengelinned til 6 personer.
Lejligheden er placeret i et dejligt roligt område som lovet, tæt på offentlig transport i form af tog og busser og tæt på både shopping- og indkøbs-muligheder samt restauranter, hvilket gjorde opholdet super godt!
Alt i alt et rigtig dejligt ophold i Chik's lejlighed som jeg klart vil anbefale til andre!